Veikla studentams [rezultatas O2-B-2-lt, licencija CC BY 4.0]

Realaus gyvenimo pavyzdys: roplių veislynas

*Jei norite matyti visą pavyzdį, naudokite pridedamą PowerPoint pateiktį.*

Date: 2019-07-24

## Apie dokumentą

Šis dokumentas yra realaus gyvenimo pavyzdys, iliustruojantis akademinio sąžiningumo vertybių svarbą profesiniame gyvenime. Jis buvo sukurtas kaip *Priemonių rinkinio tarpsektoriniam bendradarbiavimui akademinio sąžiningumo srityje* dalis Erasmus+ projekte.

Tai paruoštas naudoti atvejo aprašymas, papildytas didaktinėmis pastabomis, klausimais diskusijai ir (arba) kitomis užduotimis auditorijai. Daugiau atvejų aprašymų rasite[ENAI mokymo medžiagos duomenų bazėje](http://www.academicintegrity.eu/wp/all-materials/?key-words%5b%5d=real-life-example).

Informacija apie medžiagos panaudojimą:



Šis darbas licencijuojamas pagal Creative CommonsAttribution 4.0 Tarptautinės licencijos sąlygas.

Jūs galite dalintis, kopijuoti ir platinti medžiagą bet kokiomis priemonėmis ir formatais. Jūs galite pritaikyti, pertvarkyti, perdirbti ar kurti šios medžiagos pagrindu bet kokiais tikslais. Privalote tinkamai nurodyti darbo autorių, įdėti nuorodą į licenciją bei [nurodyti, ar atlikote pakeitimų](https://creativecommons.org/licenses/by/4.0/deed.lt). Galite tai daryti bet kokiu protingumo kriterijus atitinkančiu būdu, tačiau ne tokiu būdu, kuris sudarytų įspūdį, kad licenciaras pritaria jūsų veiksmams ar tam, kaip panaudojote darbą.

Papildoma informacija apie CC licenciją: [http://creativecommons.org/licenses/by/4.0](https://creativecommons.org/licenses/by/4.0)

Citavimas:

[autorius] Fishman, Teddi;Dlabolová, Dita

[pavadinimas] Realaus gyvenimo pavyzdys: roplių veislynas (angl. *Reallifeexample: Reptilebreedingfacility*)

[data] 2019-07-24

[šaltinis] <http://www.academicintegrity.eu/wp/all-materials>

[prieigos data]

[į lietuvių kalbą vertė] Inga Gaižauskaitė

# Realaus gyvenimo pavyzdys: roplių veislynas

# Pagrindinė informacija

* **Tikslinė auditorija:** mokiniai, profesinio tobulinimosi mokymų dalyviai (pageidautina biologijos ar darbo su gyvūnais sričių, tačiau nebūtinai)
* **Santrauka:** dėl žinių trūkumo (kurį lėmė sukčiavimas) profesinėje veikloje patirta nesėkmė
* **Tikslas:** suprasti galimas tam tikrai profesijai būtinų gebėjimų ir žinių trūkumo pasekmes
* **Trukmė:** 10 minučių

# Pagrindinė pasakojimo žinutė

Net jei besimokant kai kurie dalykai jums yra nuobodūs ir atrodo neįdomūs, jie gali būti esminiai profesinėje veikloje.

# Medžiaga

* Pridedama pateiktis, skirta rodyti auditorijai.
* Paskutinis šio dokumento puslapis – situacijos aprašymas, skirtas išdalinti auditorijai.

# Mokymo metodai

* Aprašyto atvejo aptarimas diskusijos metu.

# Situacijos aprašymas

Situacijos aprašymas pateikiamas atskirame lape ir gali būti išdalinamas auditorijai.

# Realaus gyvenimo pavyzdys: roplių veislynas

# Justinos mokymai

Justinai patiko jos darbas roplių veislyne, ypač gyvačių ir driežų priežiūra, tačiau mokymų metu jai buvo nuobodu ir ji nekreipė daug dėmesio į informaciją apie (lėtus, nerangius) vėžlius. Ji tiesiog gavo atsakymus į testo apie vėžlius klausimus iš draugės, kuri laikė testą praėjusiais metais.

# Vėžlių veisimas

Atėjus pavasariui ir veislyne padidėjus darbo krūviui, Justina rūpinosi vėžliais lygiai taip pat, kaip driežais ir gyvatėmis, nesuprasdama, kad perimų vėžliukų lytis priklauso nuo temperatūros, kurioje jie inkubuojami. Dėl to visi tais metais išsiritę vėžliukai buvo patinai. Tai reiškė, kad veislynas negalėjo įvykdyti nei vieno užsakymo, kuriam reikėjo skirtingos lyties vėžliukų poros.

# Diskusija

* Kokios gali būti pasekmės veislynui?
* Ką darė Justinos vadovas, supratęs, kad ji nekeitė temperatūros?